जागरण संवाददाता, गया : शिक्षकेत्तर कर्मचारी संघ गया कॉलेज का वार्षिक चुनाव के लिए नामांकन बुधवार से शुक्रवार तक चलेगी। वहीं, 15 सितंबर को नामांकन वापस लिए जा सकते हैं। गया कॉलेज में वार्षिक चुनाव 25 सितंबर को होना है। सुबह 10 से दोपहर दो बजे तक चुनाव होंगे। उसी दिन ढाई बजे से मतपत्रों की गणना होगी और फिर परिणाम घोषित होंगे। गया कॉलेज कार्यालय से चुनाव के नामांकन के लिए 200 रुपये का प्रपत्र प्राप्त कर सकते हैं। सभी कर्मचारी अपना मताधिकार का प्रयोग करेंगे। इसकी जानकारी गया कॉलेज मीडिया प्रभारी अंजनी कुमार ने दी।